Luettelo Yhdistyneessä kuningaskunnassa sijaitsevista maailmanperintökohteista
Maailmanperintökohteet

| Nimi | Kuva | Sijainti | Ajankohta | Unescon tiedot | Kuvaus |
| --- | --- | --- | --- | --- | --- |
| Bathin kaupunki |  | Englanti, Somerset, Bath Bath, Somerset, Englanti 51.3809°N, 2.3603°W | 05 0–1800-luku | 0428 428; 1987; i, ii, iv | Roomalaisten kylpyläksi perustamalla Bathilla on vaiheikas menneisyys. Se oli keskiajalla merkittävä villantuotannon keskus ja 1700-luvulla siitä tuli jälleen kylpyläkaupunki. Kaupunki on kulttuurihistoriallisesti merkittävä roomalaisten raunioiden ja palladiolaisen arkkitehtuurin ansiosta. |
| Blaenavonin teollisuusmaisema |  | Wales, Blaenavon Blaenavon, Wales 51.78°N, 3.08°W | 22 1800-luku | 0984 984; 2000; iii, iv | 1800-luvulla Wales oli maailman suurin raudan ja hiilen tuottaja. Blaenavon on esimerkki teollisen tuotannon muovaamasta maisemasta. Alueella on louhoksia, julkisia rakennuksia ja työläisten asuntoja sekä rautatie. |
| Blenheimin palatsi |  | Englanti, Oxfordshire, Woodstock Woodstock, Oxfordshire, Englanti 51.841944°N, 1.361389°W | 15 1705–1722 | 0425 425; 1987; ii, iv | Arkkitehdit John Vanbrugh ja Nicholas Hawksmoor suunnittelivat Blenheimin palatsin ja Lancelot ”Capability” Brown sen yhteydessä olevan puiston. Palatsi lahjoitettiin Marlboroughin herttua John Churchillille kansakunnan kiitollisuudenosoituksena vuonna 1704 käydystä taistelusta, jossa englantilaiset olivat herttuan johdolla kukistaneet ranskalaiset ja baijerilaiset. Se oli Englannin ensimmäinen rakennus, jonka suunnittelussa hylättiin ranskalaisen klassismin periaatteet ja siirryttiin noudattamaan englantilaisen romantiikan ihanteita. |
| Canterburyn tuomiokirkko, Augustinus Canterburylaisen luostari ja Pyhän Martin kirkko |  | Englanti, Kent, Canterbury Canterbury, Kent, Englanti 51.28°N, 1.083056°E | 09 1000-luku | 0496 496; 1988; i, ii, vi | Pyhän Martin kirkko on Englannin vanhin kirkkorakennus. Se ja Augustinus Canterburylaisen luostari rakennettiin, kun anglosakseja käännytettiin kristinuskoon. Tuomiokirkko edustaa romaanista ja goottilaista tyyliä ja toimii Englannin kirkon pääkirkkona. |
| Cornwallin ja Länsi-Devonin kaivosmaisema |  | Englanti, Cornwall Cornwall ja Devon, Englanti 50.136111°N, 5.383611°W | 18 1700–1800-luku | 1215 1215; 2006; ii, iii, iv | Tina- ja kuparikaivokset kukoistivat Devonissa ja Cornwallissa 1700–1800-luvulla, ja parhaimmillaan alueella tuotettiin kaksi kolmasosaa maailman kuparista. Devonissa ja Cornwallissa kehitettyä syväkaivauksen tekniikkaa käytettiin maailmanlaajuisesti. |
| Derwentin laakson tehtaat |  | Englanti, Derbyshire Derwentin jokilaakso, Derbyshire, Englanti 53.020278°N, 1.499722°W | 19 1700–1800-luku | 1030 1030; 2001; ii, iv | Derwentin laaksoon rakennettiin maailman ensimmäiset tehtaat, joissa kehitettiin useita teollisen vallankumouksen kannalta tärkeitä keksintöjä, kuten työläisten asuinalueet (esimerkiksi Cromfordissa) ja vesivoimalla toimiva kehruukone. Derwentistä keksinnöt levisivät muualle Eurooppaan ja Pohjois-Amerikkaan. |
| Dorsetin ja Itä-Devonin rannikko |  | Englanti, Dorset Dorset ja Devon, Englanti 50.705556°N, 2.989889°W | – | 1029 1029; 2001; viii | Dorsetin ja Devonin rantakalliot ovat merkittävä fossiilien löytöpaikka. Fossiilien avulla on voitu tutkia maa- ja merieliöiden kehittymistä viimeisten 185 miljoonan vuoden aikana. |
| Durhamin linna ja katedraali |  | Englanti, Durham Durham, County Durham, Englanti 54.77487°N, 1.57558°W | 09 1000–1100-luku | 0370 370; 1986; ii, iv, vi | Durhamin katedraali on ”laajin ja hienoin” normannityylin edustaja Englannissa, ja kirkon holvirakenteissa on myös goottilaisia vaikutteita. Katedraalissa säilytetään Pyhän Cuthbertin ja Bedan pyhäinjäännöksiä. Normannityylinen Durhamin linna toimi Durhamin piispojen asuinpaikkana. |
| Edinburghin vanha ja uusi kaupunki |  | Skotlanti, Edinburgh Edinburgh, Skotlanti 55.947572°N, 3.191631°W | 07 100–1800-luku | 0728 728; 1995; ii, iv | Edinburghin vanha kaupunki rakennettiin keskiajalla ja uusi kaupunki vuosina 1767–1890. Kaupunginosat ovat luonteeltaan täysin erilaiset mutta muodostavat harmonisen, ainutlaatuisen kokonaisuuden. Uuden kaupungin suunnittelivat William Chambers ja William Playfair ja siitä otettiin mallia monien eurooppalaisten kaupunkien suunnitteluun 1700- ja 1800-luvuilla. |
| Edvard I:n linnat ja kaupunginmuurit Gwyneddissä |  | Wales, Anglesey, Conwy Conwy, Anglesey ja Gwynedd, Wales 53.139722°N, 4.276944°W | 12 1200–1300-luku | 0374 374; 1986; i, iii, iv | Edvard I:n valtakaudella Walesiin rakennettiin linnoja, joiden tarkoituksena oli pitää paikallinen väestö kurissa ja suojella englantilaisten siirtokuntia. Maailmanperintökohteeseen kuulu useita linnoja, kuten Beaumaris, Caernarfon, Conwy ja Harlech, joita pidetään keskiaikaisen sotilasarkkitehtuurin huipentumina. |
| Englannin järviseutu |  | Englanti, Cumbria Cumbria, Englanti 54.4738889°N, 3.0822222°W | – | 0422 422; 2017; ii, v, vi | Englannin järviseutu on kuuluisa vuoristaan, järvistään, taloistaan, puutarhoistaan ja puistoistaan. Sen maisemia ylistettiin 1700-luvulta alkaen pittoreskin ja romantiikan kuvataiteessa ja kirjallisuudessa. |
| Forth Bridge |  | Skotlanti, Edinburgh, Inchgarvie ja Fife Edinburgh, Inchgarvie ja Fife, Skotlanti 56.000421°N, 3.388726°W | 25 1890 | 1485 1485; 2015; i, iv | Forth Bridge on rautatiekaarisilta, joka ylittää Firth of Forthin Itä-Skotlannissa, 14 kilometriä länteen Edinburghin keskustasta. Ikonista siltaa pidetään Skotlannin tunnuksena. Sen suunnittelivat englantilaiset insinöörit John Fowler ja Benjamin Baker. |
| Giant’s Causeway |  | Pohjois-Irlanti, Antrimin kreivikunta Antrimin kreivikunta, Pohjois-Irlanti 55.240833°N, 6.511667°W | 01 60–50 miljoonaa vuotta sitten | 0369 369; 1986; vii, viii | Alue sijaitsee merenrannalla basalttikallioiden juurella ja koostuu 40 000 merestä työntyvästä mustasta basalttipylväästä. Se muodostui vulkaanisen toiminnan seurauksena tertiäärikaudella, noin 50–60 miljoonaa vuotta sitten. |
| Gorhamin luola |  | Gibraltar, Gibraltarinvuori Gibraltarinvuori, Gibraltar 36.120397°N, 5.342075°W | 02 33–23 tuhatta vuotta sitten | 1500 1500; 2016; iii | Gorhamin luolaan kuuluu neljä meren muovaamaa luolaa, joissa asui neandertalinihmisiä noin sadantuhannen vuoden ajan. Myöhemmin luolissa asui myös nykyihmisiä. |
| Gough ja Inaccessible |  | Saint Helena Saint Helena, Ascension ja Tristan da Cunha, Etelä-Atlantti 40.3181°S, 9.9353°W | – | 0740 740; 1995 (muutettu 2004); vii, x | Gough Island ja Inaccessible muodostavat lähes koskemattoman ekosysteemin, johon kuuluu runsaasti endeemisiä kasvi- ja eläinlajeja. |
| Greenwich |  | Englanti, Suur-Lontoo, Greenwich Greenwich, Suur-Lontoo, Englanti 51.4791°N, 0°E | 13 1600–1700-luku | 0795 795; 1997; i, ii, iv, vi | Greenwichissä sijaitsee Englannin ensimmäinen palladiolainen rakennus, Inigo Jonesin suunnittelema Queen’s House, sekä Old Royal Naval College ja muita Christopher Wrenin suunnittelemia rakennuksia. Alueella sijaitsee myös Greenwichin kuninkaallinen observatorio, jolla on ollut suuri merkitys tähtitieteen ja navigaation kehitykselle. |
| Henderson Island |  | Pitcairn Henderson Island, Pitcairn, Tyynimeri 24.35°S, 128.316667°W | – | 0487 487; 1988; vii, x | Henderson Island on eteläisellä Tyynellä valtamerellä sijaitseva atolli, jonka ekosysteemi on lähes täysin koskematon. Saarella elää kymmenen kasvilajia ja neljä eläinlajia, joita ei tavata missään muualla. |
| Ironbridge Gorge |  | Englanti, Shropshire Ironbridge, Shropshire, Englanti 52.62646°N, 2.486°W | 17 1700-luku | 0371 371; 1986; i, ii, iv, vi | Ironbridge Gorgen alueeseen kuuluu teollisen vallankumouksen aikana käytössä olleita kaivoksia, tehtaita, työläisten asuinalueita ja liikenneinfrastruktuuria. Alueella kehitetty koksin tuotantomenetelmä vauhditti teollistumista. Iron Bridge oli maailman ensimmäinen raudasta rakennettu silta, joka toimi mallina useille muille silloille. |
| Lontoon Tower |  | Englanti, Suur-Lontoo, Tower Hamlets Tower Hamlets, Suur-Lontoo, Englanti 51.508056°N, 0.076111°W | 10 1000-luku | 0488 488; 1988; ii, iv | Vilhelm Valloittaja rakennutti Lontoon Towerin vuonna 1066 normannivalloituksen aikana. Siitä muodostui vallan symboli ja malliesimerkki normannien sotilasarkkitehtuurista, joka levisi myöhemmin koko maahan. Henrik III ja Edvard I rakensivat linnaan 1200-luvulla laajennuksia, joiden ansiosta siitä tuli yksi aikansa merkittävimmistä rakennuksista. |
| Neoliittisen Orkneyn keskus |  | Skotlanti, Orkney Orkney, Skotlanti 58.996056°N, 3.188667°W | 04 3. vuosituhat eaa. | 0514 514; 1999; i, ii, iii, iv | Joukko neoliittisiä hauta-, palvonta- ja asuinpaikkoja, kuten Skara Brae, Maeshowe, Stennessin pystykivet ja Brodgarin kehä. |
| New Lanark |  | Skotlanti, New Lanark New Lanark, Etelä-Lanarkshire, Skotlanti 55.66°N, 3.78°W | 23 1800-luku | 0429 429; 2001; ii, iv, vi | New Lanark oli työläisten asuinalue, joka rakennettiin Richard Arkwrightin Derwentin jokilaakson teollisuusalueella kehittämän mallin mukaisesti. Filantrooppi Robert Owen osti alueen ja kehitti siitä malliyhteisön, johon kuului julkisia tiloja, kouluja ja uudenaikaisia tehtaita. |
| Pontcysyllten akvedukti |  | Wales, Wrexham Wrexham, Wales ja Shropshire, Englanti 52.97053°N, 3.08783°W | 16 1795–1805 | 1303 1303; 2009; i, ii, iv | Akvedukti rakennettiin Ellesmeren kanavan jatkamiseksi Deen jokilaakson poikki ja se valmistui teollisen vallankumouksen aikana. Sen suunnitteli insinööri Thomas Telford. Akveduktin rakenteissa hyödynnettiin valu- ja kankirautaa innovatiivisella tavalla, jota käytettiin myöhemmin useissa rakennusprojekteissa ympäri maailmaa. |
| Rooman valtakunnan rajapuolustusjärjestelmät |  | Englanti Pohjois-Englanti ja Etelä-Skotlanti 54.992611°N, 2.601°W | 06 100-luku | 0430 430; 1987 (muutettu 2005 ja 2008); ii, iii, iv | Hadrianuksen valli rakennettiin vuonna 122 jaa. ja Antoninuksen valli vuonna 142 jaa. suojaksi pohjoisesta hyökänneitä ”barbaareja” vastaan. Maailmanperintöluetteloon lisättiin aluksi ainoastaan Hadrianuksen valli, mutta määritys laajennettiin myöhemmin kattamaan myös Antoninuksen valli ja roomalaisten puolustusjärjestelmät Saksan alueella. |
| Royal Botanical Gardens, Kew |  | Englanti, Suur-Lontoo, Kew Kew, Suur-Lontoo, Englanti 51.474667°N, 0.295467°W | 21 1700–1800-luku | 1084 1084; 2003; ii, iii, iv | Vuonna 1759 perustetun Kew Gardensin suunnittelivat Charles Bridgeman, William Kent, Capability Brown ja William Chambers. Kew’n maisemapuutarhassa on nähtävissä 1700–1900-lukujen puutarhasuunnittelun tyylivaihtelut. Puutarha on kerännyt olemassaolonsa aikana mittavan kasvitieteellisen kokoelman ja se on edistänyt botaniikan tutkimusta merkittävästi. |
| St. George’s ja sen linnoitukset |  | Bermuda St. George’s, Bermuda 51.3809°N, 2.3603°W | 14 1600–1900-luku | 0983 983; 2000; iv | Vuonna 1612 perustettu St. George’s on uuden maailman vanhin englantilainen kaupunki ja malliesimerkki 1600-luvulla perustetusta kaupunkimaisesta siirtokunnasta. Sen linnoitukset havainnollistavat 1600–1900-luvuilla käytettyjä puolustustaktiikoita. |
| St. Kilda |  | Skotlanti, St Kilda St. Kilda, Skotlanti 57.816667°N, 8.583333°W | – | 0387 387; 1987 (muutettu 2005 ja 2008); ii, iii, iv | Vaikka syrjäisessä St. Kildan saaristossa oli asutusta lähes 2000 vuoden ajan, ei siellä ole ollut vuodesta 1930 lähtien pysyviä asukkaita. Saarilta on tehty useita ainutlaatuisia arkeologisia löytöjä historialliselta ja esihistorialliselta ajalta. St. Kilda on myös tärkeä merilintujen pesimäpaikka – siellä elää maailman suurin suulayhdyskunta ja jopa 136 000 lunniparia. |
| Saltaire |  | Englanti, West Yorkshire Bradford, West Yorkshire, Englanti 53.83717°N, 1.79026°W | 24 1853 | 1028 1028; 2001; ii, iv | Tehtaanomistaja Titus Salt perusti Saltairen mallikyläksi tehtaidensa työntekijöille. Alueella oli tekstiilitehtaan lisäksi julkisia tiloja asukkaiden käyttöön. Saltaire ilmentää 1800-luvulla vallinnutta paternalismia. |
| Stonehenge, Avebury ja niihin liittyvät paikat |  | Englanti, Wiltshire Wiltshire, Englanti 51.178889°N, 1.825278°W | 03 4.–2. vuosituhat eaa. | 0373 373; 1986 (muutettu 2008); i, ii, iii | Kivikaudella rakennetut Stonehenge ja Avebury ovat kuuluisimpia megaliittirakennelmia maailmassa. Ne liittyvät ihmisen vuorovaikutukseen ympäristönsä kanssa. Kehien tarkoituksesta on erilaisia näkemyksiä, jotka vaihtelevat uskonnollisista maailmankaikkeuden lainalaisuuksien tulkitsemiseen. Maailmanperintökohteeseen kuuluvat myös Silbury Hill, Beckhampton Avenue ja West Kennet Avenue. |
| Studleyn kuninkaallinen puisto ja Fountains Abbeyn rauniot |  | Englanti, North Yorkshire North Yorkshire, Englanti 54.116111°N, 1.573056°W | 11 1132 (luostari), 1800-luku (puisto) | 0372 372; 1986; i, iv | Ennen Englannin luostarilaitoksen lakkauttamista 1500-luvun puolivälissä Fountains Abbey oli yksi Britannian suurimmista ja rikkaimmista sisterssiläisluostareista. Se on myös yksi harvoista 1100-luvulla perustetuista luostareista, jotka ovat säilyneet nykypäiviin. Luostarin ympärille 1800-luvulla rakennettu Studleyn kuninkaallinen puisto on säilynyt lähes alkuperäisessä asussaan. Monia puistossa käytettyjä ratkaisuja otettiin käyttöön eurooppalaisessa puutarhasuunnittelussa. |
| Westminsterin palatsi, Westminster Abbey ja Pyhän Margaretin kirkko |  | Englanti, Suur-Lontoo, Westminster Westminster, Suur-Lontoo, Englanti 51.499722°N, 0.128611°W | 08 900–1000-luku ja 1800-luku | 0426 426; 1987 (muutettu 2008); i, ii, iv | Englannin ja sittemmin Yhdistyneen kuningaskunnan hallinto on toiminut alueella 1000-luvulta lähtien. Vilhelm Valloittajan kruunajaisista lähtien kaikki Englannin ja Britannian hallitsijat on kruunattu Westminster Abbeyssä. Uusgoottilaisessa Westminsterin palatsissa toimii Britannian parlamentti. Alkuperäinen Pyhän Margaretin kirkko rakennettiin 1000-luvulla ennen palatsia, mutta se rakennettiin myöhemmin kokonaan uudelleen. |